Bon Jovi (album)
<s>Bon Jovi je prvi studijski album američkog rock sastava Bon Jovi, objavljen 21. siječnja 1984.</s><s>Producirali su ga Tony Bongiovi i Lance Quinn i jedini je Bon Jovijev album na kojem se nalazi pjesma koju nisu napisali članovi sastava, tj. "She Don't Know Me".</s><s>Plasirao se na 43. mjesto na američkoj glazbenoj ljestvici Billboard 200.</s>

<s>Osim uspješnog singla "Runaway", ostale pjesme s albuma su vrlo rijetko izvođene uživo nakon što je sastav objavio album Slippery When Wet 1986.</s><s>Međutim, tijekom turneje 2010., pjesme "Roulette", "Shot Through The Heart" i "Get Ready" izvođene su uživo.</s><s>Pjesma "Shot Through the Heart" ne treba se miješati s poznatijom pjesmom "You Give Love a Bad Name" s albuma Slippery When Wet.</s>

<s>Časopis Kerrang! plasirao je ovaj album na 11. mjesto popisa najboljih rock albuma 1984.</s>

<s>Snimanje i produkcija 
Godine 1980., Jon Bon Jovi počinje s radom za Power Station, studio za snimanje u Manhattanu, čiji je suvlasnik bio njegov rođak Tony Bongiovi.</s><s>Snima nekoliko demo pjesama i šalje ih nekolicini diskografskih kuća, ali se ne uspijeva istaći.</s>

<s>Godine 1982., posjećuje lokalnu radijsku stanicu WAPP 103.5FM, poznatiju pod imenom "The Apple".</s><s>Nakon što tadašnji DJ, Chip Hobart, sasluša Jovijeve demo pjesme, svidi mu se "Runaway", te ju odluči uvrstiti u komplikacijski radijski album lokalnih talenata.</s><s>Studijski glazbenici koji su pomogli snimiti "Runaway" poznati su kao The All Star Review.</s><s>Bili su to: gitarist Tim Pierce, klavijaturist Roy Bittan, bubnjar Frankie LaRocka, basist Hugh McDonald i dodatni pjevači David Grahmme i Mick Seeley (navodno je Seeley također skladao klavijaturski uvod pjesme).</s><s>McDonald će kasnije neslužbeno zamijeniti Aleca Johna Sucha kao Bon Jovijevog basistu.</s>

<s>Pjesma se počela puštati u New Yorku.</s><s>Jon je potpisao ugovor s diskografskom kućom Mercury Records, koja je bila dio PolyGram tvrtke.</s><s>Želio je ime za sastav, te mu je osoblje A&R-a u PolyGramu predložilo "Bon Jovi".</s>

<s>U ožujku 1983., Jovi je sastav pozvao Davida Bryana (tad Rashbauma) koji je zatim pozvao basistu Aleca Johna Sucha i iskusnog bubnjara Tica Torresa.</s><s>Gitarist sastava u to vrijeme bio je Dave Sabo (još poznat kao "The Snake", tj. doslovno "Zmija"), koji je kasnije osnovao sastav Skid Row.</s><s>Richie Sambora kasnije je zamijenio Davea Sabou.</s>

<s>Album je snimljen u studiju Power Station u Manhattanu.</s><s>Prvobitni naziv mu je bio "Tough Talk" (sh.</s><s>"Teška priča"), ali je promijenjen nakon što je diskografska kuća odlučila da je pametnije objaviti album s imenom samog sastava.</s><s>Producirali su ga Tony Bongiovi i Lance Quinn.</s><s>Većinu pjesama napisali su Jovi, Bryan i Sambora.</s><s>"Burning for Love" i "Come Back" bile su prve pjesme napisane za album.</s><s>Tri pjesme s albuma objavljene su kao singli: "Runaway", "She Don't Know Me" (samo u Japanu) i "Burning for Love".</s>

<s>Objava i odaziv</s>

<s>AllMusic stranica ocijenila je album Bon Jovi s 3,5 od 5 zvjezdica.</s><s>U recenziji ovog albuma, kritičar Leslie Mathew napisao je da "pjesme jesu jednostavne i napisane sa svim mogućim klišejima, ali album posjeduje značajno dosljedan hard rock zvuk, strasno odsvirane pjesme i postoji istančan osjećaj za melodiju".</s>

<s>Popis pjesama</s>

<s>Osoblje</s>

<s>Bon Jovi
 Jon Bon Jovi – vokali, gitara
 Richie Sambora – gitara, prateći vokali
 Alec John Such – bas, prateći vokali
 Tico Torres – udaraljke
 David Bryan – klavijature, prateći vokali</s>

<s>Dodatno osoblje
 Roy Bittan – klavijature
 Chuck Burgi – dodatni bubnjevi
 David Grahmme – prateći vokali
 Doug Katsaros – dodatne klavijature
 Frankie La Rocka – bubnjevi
 Hugh McDonald – bas
 Aldo Nova – dodatna gitara i klavijature
 Tim Pierce – gitara
 Mick Seeley – prateći vokali</s>

<s>Aranžeri
 Larry Alexander
 Jeff Hendrickson
 John Bengelshmy</s>

<s>Singlovi</s>

<s>Ljestvice</s>

<s>Tjedne ljestvice</s>

<s>Godišnje ljestvice</s>

<s>Izvori</s>

<s>Albumi 1984.</s><s>Albumi Bon Jovija
Authority control 2</s>

